NFP verwelkom Mandela se tuiskoms | Maroela Media
Die Nasionale Vryheidsparty (NFP) het saam met talle ander politieke partye oudpresident Nelson Mandela met sy tuiskoms verwelkom nadat hy Sondag uit die Medi-Clinic Harthospitaal in Pretoria ontslaan is.
Zanele KaMagwaza Msibi, die president van die NFP wat ook beweer sy het Mandela verlede maand in die hospitaal besoek, het gesê die nuus dat Mandela ontslaan is, is positief te midde van wydverspreide gerugte oor sy toestand. "Die wêreld en Suid-Afrika het steeds Mandela se wysheid nodig en ons is bly om te verneem dat hy uit die hospitaal ontslaan is. Ons wens hom 'n spoedige herstel sodat hy kan aanhou om 'n simbool van eenheid en versoening vir ons land en die wêreld te wees," het Msibi gesê.
Maroela Media het vroeër berig Mandela is Sondagoggend uit die hospitaal ontslaan en het veilig by sy huis in Houghton, Johannesburg, aangekom. 'n Groot groep joernaliste het buite die huis gewag om sy tuiskoms te aanksou. Daar was ook 'n polisie-teenwoordigheid.
Die presidensie het Sondagoggend bevestig dat Mandela uit die hospitaal ontslaan is nadat hy op 8 Junie opgeneem is vir 'n herhalende longinfeksie.
Nelson Mandela ontslaan
Man vas oor moord op negejarige meisie
Die wêreld en Suid-Afrika het steeds Mandela se wysheid nodig. Ek glo nie die lewende lyk weet waar hy is of wat om hom aangaan nie. Sit die Witman se uitvindsels, waaraan hy gekoppel is af en kyk of die voorvaders hom aan die lewe kan hou. Lyk my hulle wil hom ook nie by hulle hê nie.
Aan gesien daar joernaliste was by sy huis, waar is die BEWYS (foto gister geneem) dat hy ontslaan is – bewyse, bewyse, bewyse !